Владимир Жаворонков

Владимир Владимирович Жаворонков (1985 елның 9 мае, Казан, ССРБ) —  табиб. Татарстан Республикасы Сәламәтлек саклау министры урынбасары, Казан шәһәренең сәламәтлек сак­лау идарәсе җитәкчесе. 

 Тормыш юлы  

Владимир Жаворонков 1985 елның 9 маенда Казанда туа. 2008 елда Казан дәүләт медицина университетын тәмамлый. Хезмәт эшчәнлеген 2006 елда университетта укыганда ук, 6 нчы номерлы Казан Шәһәр клиник хастаханәсенең кече медицина хезмәткәре булып башлый. 

2010 елдан табиб-хирург, шулай ук Татарстан Республикасы Сәламәтлек саклау министрлыгының Республика клиник онкология диспансерында эшли башлый. 2011 елдан 2015 елга кадәр Республика клиник онкология диспансеры эндоскопия бүлегенең табиб-эндоскописты, диагностика, дәвалау һәм реабилитацион чараларның яңа ысулларын эшләү һәм кертү бүлеге мөдире, 2015 елдан рентгенохирургия методлары бүлеге мөдире, табиб-рентгенолог. 2016 елда  Республика онкология диспансерында оештыру-методик эш буенча баш табиб урынбасары булып эшли башлый.

2019 елның 7 ноябрендә Татарстан Республикасы Сәламәтлек саклау министры урынбасары — Казан шәһәре буенча Сәламәтлек саклау идарәсе башлыгы итеп билгеләнәКазанның Сәламәтлек саклау идарәсен Владимир Жаворонков җитәкләде.

2019 елда «Россия лидерлары» конкурсы җиңүчесе булаОбъявлены 104 победителя Конкурса «Лидеры России» 2018-2019 гг..

 Шәхси тормыш  

Өйләнгән, хатыны Алия. Ике баласы бар: Федор һәм София. 

Владимир Жаворонков татар телендә яхшы сөйләшә, «Шәһри Казан» гәҗитенә биргән интервьюсында «Минем бабам татар иде — Багданов Рифкать Закуан улы. Ул мине кечкенәдән «татарча сөйләшә белергә тиешсең», дип үстерде», дип әйтәТатарстан сәламәтлек саклау министры урынбасары Владимир Жаворонков: «Татар теленә өйрәткәне өчен, бабама рәхмәт».  

 Искәрмәләр 

 Сылтамалар 

 Татарстан Республикасы Сәламәтлек саклау министрлыгы сайтында 

Төркем:Казанда туганнар
Төркем:Казан дәүләт медицина институтын тәмамлаучылар
Төркем:Табиблар